ভেনেরা ২এমভি-২ নং. ১
ভেনেরা ২এমভি-২ নং. ১ (রুশ: Венера 2MV-2 No.1; অর্থ: ভেনাস ২এমভি-২ নং. ১), যা পশ্চিমে স্পুটনিক ২১ নামেও পরিচিত, হলো শুক্র অনুসন্ধানের জন্য ১৯৬২ সালে মহাশূণ্যে প্রেরণ করা একটি সোভিয়েত মহাকাশযান। এই অভিযানটিকে সোভিয়েত ভেনেরা কর্মসূচির অংশ হিসাবে আন্তঃগ্রহ মহাকাশ অভিযান হিসেবে চিহ্নিত করা হয় এবং এটি ভেনাসে অন্বেষণের উদ্দেশ্যে প্রেরণ করা হয়, যা শুক্রকে পার্শ্ব-পরিভ্রমণের জন্য নির্ধারিত ছিলো। এর উৎক্ষেপক রকেটের সমস্যার কারণে এটি নিম্ন পৃথিবী কক্ষপথ ছেড়ে যেতে ব্যর্থ হয় এবং কয়েকদিন পর বায়ুমণ্ডলে পুনরায় প্রবেশ করে। এটি ছিলো দুটি ভেনেরা ২এমভি-২ মহাকাশযানের মধ্যে দ্বিতীয়টি, যাদের উভয়টিই পৃথিবীর কক্ষপথ ছেড়ে যেতে ব্যর্থ হয়েছিলো।